Børnene kræver nu sammenlagt omkring to millioner kroner i erstatning fra deres ubemidlede forældre. Børnene - M, pige, 21 år - farens biologiske datter og den, der startede sagen ved at flygte fra Serritslev ved Brønderslev til Sjælland. Blev sexmisbrugt af sin far og udsat for grov vold og indespærring. Bor i dag i Ringsted tæt ved sin mor. - M, dreng, 19 år - biologisk søn til moren. Bor til leje hos den plejefamilie, som tog imod de mange børn straks ved tvangsfjernelsen af alle børn sidst i februar 2010. - L, pige, 16 år - morens datter fra et tidligere forhold. Blev voldtaget af sin stedfar over 30 gange, siger Byretten i Hjørring. Bor på institution nær Brovst i Nordjylland. - J, dreng, 13 år - fælles søn: Blev blandt andet opfordret til at tisse sin stedsøster M i munden. Bor på institution sammen med P. - P, dreng, 12 år - fælles søn. Blev banket jævnligt af sin far, bor på institution sammen med J. - F, dreng, 10 år - fælles søn. Ofte tævet af sin far. Bor i dag på institution sammen med sin stedsøster L. - A, pige, 8 år - fælles datter. Slået af sin far og opfordret til at mishandle sin stedsøster M. Bor i plejefamilie sammen med D og S. - B, dreng, 6 år - fælles søn. Opfordret til at slå sin stedsøster M. Bor på institution for sig selv. - D, dreng, 4 år - fælles søn. Blev fundet i særdeles uhygiejnisk tilstand med indtørrede sår efter mangelfulde bleskift. Bor i plejefamilie med storesøster A og lillebror S. - S, dreng, 2 år - fælles søn. Dårlig hygiejnisk tilstand med sår på numsen, da han blev fundet. Bor i plejefamilie med storesøster A og storebror D. Tirsdag klokken 19 falder dommen i Brønderslevsagen ved Retten i Hjørring. Faren på 42 år kræves idømt forvaring på ubestemt tid, mens moren på 37 år kræves i fængsel ikke under seks år. De er begge er kendt skyldige i vanrøgt, grov vold og ulovlig tvang. Faren også i sexovergreb.

Referat:
Mens forældrene venter på deres straf i Brønderslev-sagen, er de 10 sammenbragte Brønderslevbørn spredt i blandt andet familiepleje og institutioner rundt omkring i Nordjylland.